Document ID: 31995R2529

ΚΑΝΟΝΙΣΜΟΣ (ΕΚ) αριθ. 2529/95 ΤΗΣ ΕΠΙΤΡΟΠΗΣ της 27ης Οκτωβρίου 1995 για τροποποίηση του κανονισμού (ΕΟΚ) αριθ. 1558/91 περί λεπτομερών κανόνων για την εφαρμογή του συστήματος ενίσχυσης στην παραγωγή μεταποιημένων οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2314/95 της Επιτροπής (2), και ιδίως το άρθρο 3 παράγραφος 4,
Εκτιμώντας:
ότι ο κανονισμός (ΕΟΚ) αριθ. 1558/91 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1838/95 (4), προβλέπει, στο άρθρο 13 παράγραφος 2 δεύτερο εδάφιο, ότι η προκαταβολική ενίσχυση καταβάλλεται στο μεταποιητή ενός προθεσμίας 30 ημερών που υπολογίζεται από την ημερομηνία της υποβολής της αίτησης 7 ότι, λόγω διοικητικών δυσκολιών που εμφανίστηκαν σε ορισμένα κράτη μέλη είναι δύσκολη η τήρηση της προθεσμίας αυτής και πρέπει, συνεπώς, να προβλεφθεί δυνατότητα αυξήσεώς της μετά από αίτηση δεόντως αιτιολογημένη από ένα κράτος μέλος 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 13 παράγραφος 2 του κανονισμού (ΕΟΚ) αριθ. 1558/91 προστίθεται το ακόλουθο νέο τρίτο εδάφιο:
«Με αίτηση ενός κράτους μέλους, και μετά τη σύμφωνη γνώμη της Επιτροπής, η ανωτέρω προθεσμία μπορεί να αυξηθεί σε 45 ημέρες εάν δεν είναι δυνατόν να τηρηθεί για λόγους ελέγχου δεόντως αιτιολογημένους.».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Οκτωβρίου 1995.

Labels: 10
17
19